Aada Törrönen

Aada Törrönen (s. 25. toukokuuta 1998) on suomalainen jalkapalloilija, pelipaikaltaan hyökkääjä. Hän edustaa kaudella 2025 Kansallisessa Liigassa Kuopion Palloseuraa.

Törrönen on kajaanilaisen FC Wimman kasvatti. Hän on aiemmin edustanut Suomen pääsarjassa Oulu Nice Socceria kausina 2014 ja 2016–2019, Kuopion Palloseuraa kausina 2020–2021, Jyväskylän Pallokerhoa kesä-elokuussa 2021 ja Åland Unitedia kausina 2022–2024. Hän on ennen kauden 2025 alkua pelannut Liigassa 148 ottelua ja tehnyt niissä 36 maalia, joista viisi kaudella 2016, viisi kaudella 2022, kymmenen kaudella 2023 ja yhdeksän kaudella 2024. Hän on tehnyt kolme maalia lokakuussa 2016 porilaista NiceFutista vastaan ja syyskuussa 2022 Helsingin Palloseuraa vastaan sekä neljä maalia elokuussa 2024 Pallokerho Keski-Uusimaata vastaan. Hän edusti vuoden 2025 alkupuolella hetken aikaa ranskalaista En Avant de Guingampia ja pelasi kaksi Première Liguen ottelua.

 Lähteet 

Luokka:Suomalaiset jalkapalloilijat
Luokka:Vuonna 1998 syntyneet
Luokka:Elävät henkilöt